钦定古今图书集成/理学汇编/学行典/第191卷 > 周骥
## 钦定古今图书集成/理学汇编/学行典/第191卷 > 周骥

按《杭州府志》：“周骥，字仲良，新城人。性至孝，父早世，事
母备至，饮食起居，惟母意是适。家贫，试吏他郡，资其
禄养母。时方尚吏，吏权侔上官，以不乐他郡，竟谢去，
隐桐庐山。母丧，旦夕号哭，过闾者不忍闻。有兄疯疾
不能行。嫂丧明，无子，骥事之如父母。元末兵乱，携兄
嫂避难。既殁，卜地以葬，乡人称孝友焉。”

===孙畯卿===按《杭州府志》：“孙畯卿，新城人。母得危疾，吁天刲股，和
粥以进，母疾愈。兄没，子甫六岁，抚教婚配如己子，乡
人贤之。”